Versindaba » Breytenbachsentrum
Posts Tagged ‘Breytenbachsentrum’
Breytenbachsentrum. Tuin van digters 2015: Volledige program.
Tuin van digters 2015: Program
Breytenbachsentrum, 19 & 20 September 2015, Wellington
“Skerwe uit die Ontstaan van ‘n Oorledige Self / Fragmented Emergence of a Late Self”
DJ Opperman se destydse Letterkundige Laboratorium het ’n wesentlike invloed gehad op die Afrikaanse digkuns van latere generasies. Van die bekendste digters, skrywers en akademici wat hier hul menings gevorm en talente geslyp het, kom gesels oor Opperman as mentor en sy verbysterende bydrae tot ons letterkunde.
19 September | 9:30 | 60 min | Vierkant
Waar kom ons vandaan? Waar is ons nou? Waarnatoe is ons op pad? Wat laat mens agter as padkaarte, waarskuwings, valse hoop, waarnemings en reisnotas?
19 September | 11:00 | 60 min | Vierkant
Die stem agter bekende liedjies soos “Sout Manne Sout” en “Wie se kjênd is jy?” sorg dat jy jou fees in die regte luim ervaar.
19 September | 12:15 | 45 min | Vierkant
Die Breytenbach Sentrum bied jaarliks ’n poësie-skryfskool aan onder leiding van Diana Ferrus. Hierdie groep opkomende digters kom lees van hul verse voor.
19 September | 13:15 | 30 min | Vierkant
ONS KOM VANDAAN …
Meesleurend, opruiend, oproerig, versoenend, onthutsend en omhelsend. Die Breytenbach Sentrum se drama-groep, Kaleidoskoop, bied ’n ondersoekende en ontroerende blik op die werk van bruin digters oor ses dekades heen – van PJ Philander en Adam Small, tot Ronelda Kamfer, Nathan Trantraal en Jitsvinger. Die program word voorafgegaan deur ’n kort spreekkoor-optrede van die sentrum se hoërskool-dramagroep.
19 September | 14:00 | 45 min. | Vierkant
19 September | 15:00 | 30 min | Vierkant
19 September | 15:45 | 45 min | Vierkant
Met oa Danie Marais, Alfred Schaffer, Charl-Pierre Naudé, Erns Grundling, Loftus Marais en Toast Coetzer
MM WALTERS – DIE MAN WAT GLIMLAG MET ’n MES ONDER DIE JAS
“Die ou Romeine het hul Juvenalis gehad; die Afrikaanse letterkunde het as teenhanger die satirikus MM Walters,” het Zandra Bezuidenhout op ’n keer opgemerk oor hierdie merkwaardige woordman wie se spore ook diep getrap is in Wellington. Ons bring graag hulde aan hierdie hoë boom in die Afrikaanse digterstuin.
Met Joan Hambidge en andere
“Cloete se impak op die Afrikaanse digkuns was en is groot. Hy het die kontoere van die digkuns verander, soos Breytenbach en Stockenström voor hom,” skryf Joan Hambidge oor Theunis Theodorus (TT) Cloete. Ons salueer graag hierdie groot digter, wat op 29 Julie 2015 sterf, vir sy lewensbydrae.
Die immergewilde Lize Beekman sing enkele geliefde toonsettings van onder meer Petra Müller, Elisabeth Eybers en Breyten Breytenbach.
Moontlik gemaak deur die Vlaamse regering
Charles Ducal is die skrywersnaam van die Vlaamse digter, Frans Dumortier, wat in 2014 aangewys is as die eerste Belgische Dichter des Vaderlands. Later vanjaar verskyn Bewoond door iets groters-Au-delà de la frontière-Bewohnt von etwas Gröszerem, ’n versameling van gedigte en prosatekste. Ducal gesels oor sy bekroonde loopbaan as digter.
Met oa Anna-Mart van der Merwe, Frieda van den Heever en Lou-Ann Stone
20 September | 14:30 | 60 min | Vierkant
Tags: Breytenbachsentrum, Tuin van digters program
Posted in Nuus / Briewe | 16 Kommentare »